દરેક અક્ષર દીઠ જોહાને બનાવેલા સ્વતંત્ર ‘ટાઈપે’ છાપકામમાં ક્રાંતિ કરી. લાકડાના ટુકડા પર તો મોટા અક્ષરો જ કોતરી શકાતા હતા. બહુ ઝીણા અક્ષરો કોતરવામાં મુશ્કેલી પડતી હતી. આથી જોહાને લોખંડ જેવી ધાતુનો રસ સાંચામાં ઢાળીને ‘એ’ થી ‘ઝેડ’ સુધીના નાના સ્વતંત્ર અક્ષરો બનાવ્યા. ધાતુના ટાઈપને છૂટા કોતરીને, જરૂરી શબ્દ બનાવવા માટે તેમને ભેગા એક હરોળમાં ગોઠવીને જોહાને દાબપ્રેસથી છાપવાનું કામ શરૂ કર્યું ત્યારથી સાચી મુદ્રણકળા અસ્તિત્વમાં આવી.